text: Хотели в София близо до Софийски Университет Климент Охридски
  Хотели до Софийски Университет Климент Охридски
  Софийски Университет Климент Охридски, бул. "Цар Освободител" 15
  Софийският Университет Свети Климент Охридски е първото висше учебно заведение в България. Той е най-големият и модерен учебен и научноизследователски център в страната и обхваща 16 факултета с 92 специалности. За рождена дата на университета се смята 1 октомври 1888 г., когато се създава Висш педагогически курс при Софийската мъжка класическа гимназия. На 8 декември същата година Народното събрание приема закон, с който курсът се трансформира във Висше училище, а през 1904 г. то се трансформира в Български университет, носещ името на своите благодетели - братя Евлогий и Христо Георгиеви от Карлово. От 1902 г. е учреден празникът на патрона на университета Св. Климент Охридски, чието име университетът започва да носи през 1935 г. През 1906 г. е обявен конкурс са сграда на Софийския университет, спечелен от френския архитект Анри Бреансон, който не се реализира заради Първата Световна Война. През 1920 г. арх. Йордан Милтенов преработва проекта на Бреансон и строежът на Ректората започва лятото на 1924 г. В средата на 1930 г. започва и строежът на Университетската библиотека по проект на арх. Иван Васильов и арх. Димитър Цолов. И двете сгради са осветени едновременно през декември 1934 година. На фасадата на Ректората са поставени бронзови фигури на братята Евлогий и Христо Георгиеви, изработени от скулптора Кирил Шиваров. Скулпторите Михайло Парашчук, Любен Димитров и Любомир Далчев са направили украсата на фасадата. Сградата на Софийския университет достига завършен вид през 1985 г. Всеки гост на София, който желае да посети СУ, има голям избор от хостели, апартаменти и хотели до Софийския университет.